Διαχρονικός έλεγχος αλλαγών χρήσεων δασικής γης με χρήση των συστημάτων γεωγραφικών πληροφοριών (G.I.S)
Creators: name: Βούλγαρη, Ολγα Κωνσταντίνου
Publisher: name: Aristotle University of Thessaloniki
Year: 2019
Subjects: Χρήση γης
Γεωγραφικά συστήματα πληροφορικών (ΓΣΠ)
Δασικοί χάρτες
Land-use
Geographic information systems (GIS)
Forest maps

description: Ο σκοπός της παρούσας μεταπτυχιακής διατριβής ήταν να αναγνωριστούν και να χαρτογραφηθούν οι αλλαγές που συνέβησαν διαχρονικά στις χρήσεις δασικής γης σε τρεις περιοχές μελέτης. Οι συγκεκριμένες περιοχές επιλέχθηκαν με γνώμονα ότι μολονότι παρουσίαζαν κοινά γνωρίσματα, εντούτοις διαφοροποιούνταν ως προς τη γεωγραφική τους θέση, καθώς επρόκειτο για μια ορεινή περιοχή, μια παραθαλάσσια και μια πεδινή περιοχή πλησίον μεγάλου αστικού κέντρου. Αξιοποιώντας τις δυνατότητες ψηφιακής επεξεργασίας και χαρτογράφησης που προσφέρουν τα Γεωγραφικά Συστήματα Πληροφοριών (G.I.S.) και φωτοερμηνευτικές τεχνικές εντοπισμού των χρήσεων/κάλυψης γης από ιστορικούς (1945) και πρόσφατους ορθοφωτοχάρτες (2007-2009) εκτιμήθηκαν και χαρτογραφήθηκαν οι αλλαγές που έχουν συμβεί στις περιοχές μελέτης. Μεταξύ των τριών περιοχών παρατηρήθηκε διαφοροποίηση ως προς την τάση αλλαγής των καλύψεων της γης. Συγκεκριμένα, στην ορεινή περιοχή αποτυπώθηκε με σαφήνεια η πύκνωση και επέκταση των δασών και των δασικών εκτάσεων. Αντίθετα, στην πεδινή περιοχή ευνοήθηκε η εντατική επέκταση των άλλης μορφής εκτάσεων, κυρίως γεωργικών, ενώ παρατηρήθηκε σημαντική απώλεια δασών και δασικών εκτάσεων. Σημαντική ήταν επίσης και η μείωση που σημειώθηκε στην υδάτινη επιφάνεια της περιοχής. Τέλος, στην παραθαλάσσια περιοχή κυριάρχησαν τόσο οι εκτάσεις άλλης μορφής όσο και οι δασικές, με τις μεν πρώτες να εντοπίζονται κυρίως στο παράκτιο κομμάτι του οικισμού, ενώ οι δεύτερες να επεκτείνονται κυρίως προς την ενδοχώρα. Επίσης, στην περιοχή ήταν εμφανής η οικιστική ανάπτυξη που συνδέεται άμεσα με την αύξηση του τουρισμού. Οι εκχερσωμένες αλλά και οι δασωμένες εκτάσεις είχαν αυξηθεί, σχεδόν όμως ισοδύναμα σε ποσοστό, και αυτός είναι και ο λόγος που δεν παρατηρήθηκαν σημαντικές μεταβολές διαχρονικά στις κατηγορίες φυτοκάλυψης της παραθαλάσσιας περιοχής. Συνολικά, από την παρούσα μελέτη προέκυψε ότι οι χρήσεις γης μεταβλήθηκαν με την πάροδο του χρόνου υπό την πίεση των ανθρώπινων δραστηριοτήτων, των αναγκών κάθε εποχής και ανάλογα με τη γεωγραφική θέση κάθε περιοχής
description: This thesis aims to identify and map the changes that occurred over time in forest land-use in three study areas. These areas were chosen on the basis that, although they had common traits, they were differentiated in terms of their geographical location, as the first was a mountainous, the second a seaside and the third a plain area. Geographic Information Systems (G.I.S) have been used to achieve correct photointerpretation techniques that were deployed at detecting and mapping land-use changes in the areas between 1945 and 2007-2009. Between the three regions, there was a variation in the trend of changing land cover. Specifically, in the mountainous area, the densification and extension of forests and forest areas was clearly reflected. On the contrary, in the plain area, the intensive extension of the other forms of land, mainly agricultural, was favored, while significant loss of forests was observed. Significant was also the decrease in the water surface of the area. Finally, in the seaside area both the land of other forms and the forest land dominated, with the first ones being located mainly in the coastal part of the area, while the second ones mainly extend to the hinterland. Also, residential development, which is directly related to the growth of tourism, was evident in the area. Both excreted forest areas and abandoned agricultural land that has been forested had increased, but almost equivalent in percentage and this is why there have been no significant changes over time in the seaside area cover categories. Overall, it has appeared from the present study that land uses have changed over time under the pressure of human activities, needs of each era and according to the geographical location of each region